Abavubuka babiri nga bombi batemera mu gy’obukulu 20, bafunye obutakkaanya nga bakaayanira omukazi, omu nafumita munne n’amutta.
Ekikangabwa kino kigudde ku kyalo Kasekera mu muluka gwe Nsoga mu ggombolola ye Mijwala mu District ye Sembabule.
Attiddwa ye Kakembo Joseph mutabani wa ssentebe ku kyalo Kasekera.
Omukessi wa police mu kitundu Isaac Byaruhanga agambye nti Byarugaba Habib agambibwa okumutemula adduse, era nga batandise okumuyigga avunaanibwe.
Byaruhanga annyonyodde nti amawulire gebafunye galaga nti ababiri bano babadde mu bbaala ku ssaawa nga mukaaga n’ekitundu ez’ekiro, nebafuna obutakkaanya nga buva ku muwala ”Nnekolera gyange” gwe babadde begwanyiza, n’ekiddiridde Byarugaba kwemululamu okumala akaseera akomyewo na kiso nakifumita Kakembo nakutukirawo.
Bisakiddwa: Jimmy Ssekabiito
lug_Latn lug_Latn lug_Latn lug_Latn lug_Latn lug_Latn